अपनी कलम से अंग्रेजों के शासन की नींव हिला देने वाले गणेश शंकर विद्यार्थी का जन्म 26 अक्टूबर 1890 को इलाहाबाद में हुआ था। पत्रकारिता के इस महान पुरोधा का भारत के स्वाधीनता संग्राम में अविस्मरणीय योगदान रहा था। उनका देशप्रेम कुछ ऐसा था कि महात्मा गांधी के अहिंसक आंदोलन और क्रांतिकारियों की गतिविधियों में वे समान रूप संलग्न और सक्रिय रहते थे। 25 मार्च 1931 को वे कानपुर के हिन्दू-मुस्लिम दंगों में निस्सहायों को बचाते हुए साम्प्रदायिकता की भेंट चढ़ गए। उनका शव अस्पताल में लाशों की ढेर में पड़ा मिला था। वह इस कदर फूल गया था कि पहचानना तक मुश्किल था। 29 मार्च 1931 को उनका अंतिम संस्कार कर दिया गया। मां भारती के इस अप्रतिम सपूत की दसवीं बरसी पर महात्मा गांधी ने एक संदेश भेजा था जो 25 अप्रैल, 1940 को ‘हिन्दुस्तान’ में प्रकाशित हुआ था। यहां प्रस्तुत है गांधीजी का वो संदेश जिसमें उन्होंने लिखा था –“मुझे तो उनके बलिदान पर ईर्ष्या है…”